Lav et referat af nedenstående tekst:

Tekst:
Alle foreninger har frivillige kræfter, der får tingene til at køre rundt. Men få foreninger har en mand som Jens Yde. 50 år har han været aktivt medlem af Nors Boldklubs Fodboldudvalg - og det blev lørdag fejret af både klubben og Dansk Boldspil Union. - Det har været en positiv tid, og jeg forstår simpelthen ikke, hvor de 50 år blevet af, siger Jens Yde. Som 18-årig blev han medlem. Nu er han fyldt 68 og han har aldrig forladt de blå og gule farver i Nors. Har trænet sine egne børn - På et tidspunkt overvejede jeg måske, om det skulle være slut. Men så var mine egne børn selv begyndt at spille, og jeg var træner for dem, og så er det jo rart at være med til at bestemme, hvordan tingene skal være. - Den ene år tog bare det andet. 50 år er jeg faktisk ikke ret lang tid, siger Jens Yde. Lørdag var der så besøg fra DBU, der havde medbragt et hæderstegn til klubmanden. - Det er jo usædvanligt, at en fodboldleder har været bestyrelsesmedlem og formand gennem 50 år, siger Poul Overgaard, der er bestyrelsesmedlem i DBU-Jylland, Region 2. Selvom det er 50 år siden Jens Yde tog arbejdshandskerne på for klubben, så er han stadig en vaskeægte klubmand. - Jeg synes, det ville blive svært at sige helt fra med al den kontakt jeg har til så mange mennesker her i klubben, siger Jens Yde, der regner med at blive i klubben, indtil fysikken stopper ham. Lørdagens opgør i Nors endte med en 3-2 sejr til hjemmeholdet.

Referat:
Jens Yde fra Nors har opnået en imponerende milepæl. I år har han været fast medlem af den lokale fodboldklubs fodboldudvalg i 50 år.